CELEX: 62021CN0606
Language: el
Date: 2021-09-30 00:00:00
Title: Υπόθεση C-606/21: Αίτηση προδικαστικής αποφάσεως την οποία υπέβαλε το Cour d'appel de Paris (Γαλλία) στις 30 Σεπτεμβρίου 2021 — Doctipharma SAS κατά Union des Groupements de pharmaciens d’officine (UDGPO), Pictime Coreyre

20.12.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 513/23
            
         
      Αίτηση προδικαστικής αποφάσεως την οποία υπέβαλε το Cour d'appel de Paris (Γαλλία) στις 30 Σεπτεμβρίου 2021 — Doctipharma SAS κατά Union des Groupements de pharmaciens d’officine (UDGPO), Pictime Coreyre
      (Υπόθεση C-606/21)
      (2021/C 513/33)
      Γλώσσα διαδικασίας: η γαλλική
      
         Αιτούν δικαστήριο
      
      Cour d'appel de Paris
      
         Διάδικοι στην υπόθεση της κύριας δίκης
      
      
         Εκκαλούσα ενώπιον του αιτούντος δικαστηρίου, εναγομένη της κύριας δίκης, εκκαλούσα, αναιρεσίβλητη: Doctipharma SAS
      
         Εφεσίβλητος ενώπιον του αιτούντος δικαστηρίου, ενάγων της κύριας δίκης, εφεσίβλητος, αναιρεσείων: Union des Groupements de pharmaciens d’officine (UDGPO), Pictime Coreyre
      
         Προδικαστικά ερωτήματα
      
      
                  —
               
               
                  Πρέπει η δραστηριότητα της Doctipharma επί και βάσει του ιστοτόπου της www.doctipharma.fr να χαρακτηριστεί ως «υπηρεσία της κοινωνίας της πληροφορίας» κατά την έννοια της οδηγίας 98/34/ΕΚ του Ευρωπαϊκού Κοινοβουλίου και του Συμβουλίου, της 22ας Ιουνίου 1998 (1);
               
            
                  —
               
               
                  Στην περίπτωση αυτή, εμπίπτει η δραστηριότητα της Doctipharma επί και βάσει του ιστοτόπου της www.doctipharma.fr στο πεδίο εφαρμογής του άρθρου 85γ της οδηγίας 2001/83/ΕΚ, της 6ης Νοεμβρίου 2001 (2), όπως τροποποιήθηκε με την οδηγία της 8ης Ιουνίου 2011;
               
            
                  —
               
               
                  Πρέπει το άρθρο 85γ της οδηγίας 2001/83, όπως τροποποιήθηκε με την οδηγία της 8ης Ιουνίου 2011, να ερμηνευθεί υπό την έννοια ότι συνιστά περιορισμό που δικαιολογείται για λόγους προστασίας της δημόσιας υγείας η απαγόρευση, που απορρέει από την ερμηνεία των άρθρων L. 5125-25 και L. 5125-26 του Code de la santé publique (κώδικα δημόσιας υγείας, Γαλλία), της δραστηριότητας της Doctipharma επί και βάσει του ιστοτόπου της www.doctipharma.fr;
               
            
                  —
               
               
                  Σε περίπτωση αρνητικής απαντήσεως, πρέπει το άρθρο 85γ της οδηγίας της 2001/83, όπως τροποποιήθηκε με την οδηγία της 8ης Ιουνίου 2011, να ερμηνευθεί υπό την έννοια ότι επιτρέπει τη δραστηριότητα της Doctipharma επί και βάσει του ιστοτόπου της www.doctipharnia.fr;
               
            
                  —
               
               
                  Στην περίπτωση αυτή, δικαιολογείται η απαγόρευση της δραστηριότητας της Doctipharma, η οποία απορρέει από την ερμηνεία των άρθρων L. 5125-25 και L. 5125-26 του Code de la santé publique (κώδικα δημόσιας υγείας) στην οποία προέβη το Cour de cassation (Ανώτατο Ακυρωτικό Δικαστήριο, Γαλλία), για λόγους προστασίας της δημόσιας υγείας κατά την έννοια του άρθρου 85γ της οδηγίας 2001/83, όπως τροποποιήθηκε με την οδηγία της 8ης Ιουνίου 2011;
               
            
                  —
               
               
                  Σε περίπτωση αρνητικής απαντήσεως, πρέπει το άρθρο 85γ της οδηγίας 2001/83, όπως τροποποιήθηκε με την οδηγία της 8ης Ιουνίου 2011, να ερμηνευθεί υπό την έννοια ότι επιτρέπει τη δραστηριότητα της «υπηρεσίας της κοινωνίας της πληροφορίας» που παρέχει η Doctipharma;
               
            
         (1)  Οδηγία 98/34/ΕΚ του Ευρωπαϊκού Κοινοβουλίου και του Συμβουλίου, της 22ας Ιουνίου 1998, για την καθιέρωση μιας διαδικασίας πληροφόρησης στον τομέα των τεχνικών προτύπων και κανονισμών (EE 1998, L 204, σ. 37).
      
         (2)  Οδηγία 2001/83/ΕΚ του Ευρωπαϊκού Κοινοβουλίου και του Συμβουλίου, της 6ης Νοεμβρίου 2001, περί κοινοτικού κώδικος για τα φάρμακα που προορίζονται για ανθρώπινη χρήση (ΕΕ 2001, L 311, σ. 67).